cyanic-selkie/wikianc huggingface dataset:
Կոստիլիոլե Սալուցո
Կոմունայի վարչակազմ
Կատեգորիա:Իտալիայի բնակավայրեր
Աննաբելլի անեծքը։ Չարի ծնունդը
«Աննաբելլի անեծքը։ Չարի ծնունդը» (Annabelle:Creation), ռեժիսոր Դեվիդ Ֆ. Սանդբերգի և սցենարիստ Գերի Դոբերմանի ամերիկյան սարսափ ֆիլմ, «Աննաբելլ» ֆիլմի շարունակությունը։ Ֆիլմի պրեմիերան տեղի է ունեցել 2017 թվականի օգոստոսի 10-ին։ Ֆիլմում նկարահանվել են՝ Սթեֆանի Սիգմանը, Թալիտա Բեյթմանը, Էնթոնի Լապալյան և Միրանդա Օտտոն ։ Ֆիլմը մոլեգին տիկնիկ Աննաբելլի մասին է։
Քննադատները հիմնականում դրականորեն են արձագանքել ֆիլմի մասին։ Նրանք բարձր են գնահատել մթնոլորտը ու դերասանական խաղը` այն նախորդ ֆիլմի համեմատ ավելի լավն են համարել ։
Սյուժե
1943 թվականին տիկնիկավար Սեմուել Մալինսը և նրա կինը՝ Էսթերը ողբում են իրենց հնգամյա աղջկա՝ Աննաբելլի (Բի) կորստի պատճառով, ով մահացել է ավտովթարի ժամանակ։ Անծանոթ մի արարած, որին ծնողները վստահում են, համոզում է ծնողներին թույլ տալ, որ նա իրենց աղջկա հոգին փոխանցի Սեմուելի ստեղծած ճենապակյա տիկնիկի մեջ։ Շուտով նրանց երջանկությունը վերածվում է տանջանքների, երբ Մալինսները հասկանում են, որ ենթարկվել են դևին, ով զոհ է փնտրում։ Նրանք տեղափոխում են տիկնիկը Աննաբելլի սենյակ և կողպում են այն պահարանի մեջ, որի ներսում սոսնձված են թերթեր աստվածաշնչյան գրքից, մինչև քահանա կվարձեին` տունն օրհնելու համար։
Տասներկու տարի անց, 1955 թվականին, Մալինսները բացում են իրենց տունը, որպեսզի ապաստարան տան մնացած՝ քույր Շառլոտայի և վեց աղջիկներին, ովքեր անօթևան էին մնացել մանկատան փակվելու պատճառով։ Առաջին գիշերը, որբ աղջիկներից մեկը՝ պոլիոմիելիտով հաշմանդամ Ջենիսը, արթնանում և հասնում է Աննաբելլի սենյակ, որը առեղծվածային կերպով բացվել էր։ Նա գտնում է Աննաբելլի պահարանի բանալին և բացում այն, ակամայից ազատելով դևին, որը սկսում է ահաբեկել աղջիկներին, հատուկ հետքրքրություն ցուցաբերելով Ջենիսի հանդեպ։
Երկրորդ գիշերը, դևը շարունակում է տանջել Ջենիսին, ով փորձում է փախչել ամբարձիչ սայլակով։ Դևը Ջենիսին ծանր վնասվածքներ էր հացրել, երբ նրան բռնել և նետել էր երկրորդ հարկից։ Հաջորդ օրը, Ջենիսը, արդեն սայլակին գամված, ինչ-որ կերպ տեղափոխել էր ցախատուն։ Դևը, ընդունում է Աննաբելլի կերպարանքը` հաջողությամբ տիրանալով Ջենիսին։ Որբուկներից մեկ ուրիշը` Ջենիսի լավագույն ընկերուհի Լինդան, փոփոխություններ է նկատում նրա պահելաձևի մեջ և խոստովանում է Սեմուելին, որ Ջենիսը թափանցել է Աննաբելլի սենյակ և դրանից երկու գիշեր առաջ այնտեղ տիկնիկ է գտել։
Քույր Շառլոտան խոսում է այլանդակված Էսթերի հետ, ով գամված էր իր ննջարանին, և ով կորցրել էր իր ձախ աչքը տասներկու տարի առաջ, դևի հետ իր առաջին հանդիպման ժամանակ։ Էսթերը քրմուհուն պատմում է ամբողջ ճշմարտությունը տիկնիկի և տան ուրվականների մասին։ Քույր Շառլոտան սկսում է ավելի ու ավելի անհանգստանալ այն բանի համար, որ դևը կարող է ծաղր ու ծանակի ենթարկելոց չարչարել նաև մյուս որբ աղջիկներին։
Երբ Մալինսերը դաժանորեն սպանվում են, դևը հարձակվում է քույր Շառլոտայի վրա, երբ նա փորձում է տնից փախցնել աղջիկներին։ Դիվանման Ջենիսը շարունակում է հետապնդել Լինդային, ով թաքնվում է Աննաբելլի սենյակում։ Քույր Շառլոտան վերադառնում է, որպեսզի խոչընդոտի Ջենիսին և նրան և տիկնիկին փակում է պահարանում։ Հաջորդ օրը ժամանում է ոստիկանությունը` տունը և մոտակայքը խուզարկելու համար, ինչի արդյունքում ննջարանի պահարանի տիկնիկին է գտնում միայն, բայց դա չէր կարող ապացույց ծառայել։ Ջենիսը փախել էր պահարանի պատի անցքով, հետագայում տեղափոխվելով Սանտա Մոնիկայում գտնվող մանկատներից մեկը։ Նա մանկատնից դուրս է գալիս Աննաբելլ անունով և ապրում է Հիգինսների ընտանիքում։
Տասներկու տարի անց, 1967 թվականին, Աննաբելլն իր ընկերոջ հետ միասին դառնում է սատանայական պաշտամունքի աշակերտ։ Մի անգամ գիշերը, նրանք սպանում են իրենց խորթ ծնողներին նրանց ննջարանում, ինչը գրավում է մոտակա հարևանների ուշադրությունը, իսկ հետագայում շարունակվում են «Աննաբելլի անեծքը» օրիգինալ ֆիլմի իրադարձությունները։
Առաջին տեսարանում, տիտրերից հետո, ցույց են տալիս Աննաբելլ տիկնիկին, որն անշարժ նստած է պահարանի մեջ, մինչև այն պահը, երբ նա հանկարծակի և անբացատրելի կերպով պտտում է իր գլուխը և մինչև այդ տեսարանի ավարտը նայում է հանդիսատեսին։
Տիտրերից հետո երկրորդ տեսարանում իրադարձությունները տեղի են ունենում Ռումինիայում 1952 թվականին։ Վալակ անունով քրմուհի-դևը, (ում հանդիսատեսը ճանաչում է «Անեծքը 2» ֆիլմից), կանգնած է վանքի դահլիճի մոմերի մեջ։
Զարգացում
2015 թվականի հոկտեմբերին հաստատվեց, որ «Աննաբելլ» ֆիլմի երկրորդ մասը արդեն արտադրության ընթացքում է ։ Դևիդ Սանդբերգը փոխարինեց Ջոն Լեոնեթիին որպես ֆիլմի երկրորդ մասի ռեժիսոր, 2016 թվականի մարտին ։ Նա իր մասին ասել է, որ ինքը ֆրանշիզայի երկրպագու է, հատկապես առաջին ֆիլմի, քանի որ այն «ավելի դասական և օլդսքուլ սարսափ էր բոլոր առումներով» ։ Առաջին ֆիլմի սցենարիստ՝ Գերի Դոբերմանը, կրկին անցավ սցենարը գրելուն։ 2017 թվականի մարտին, Սանդբերգն ասաց, որ ֆիլմը կլինի Աննաբելլ օրիգինալ ֆիլմի պրիկվելը «Աննաբելլի անեծքը։ Չարի ծնունդը» անվամբ ։
Սանդբերգը մեղմացրել է Աննաբելլի հատկությունները, նրան առավել ճշմարտանման դարձնելու համար ։ Նա դժվար նկարահանումներ է ունեցել տիկնիկի հետ, քանի որ այն անշարժ է, և նա պետք է օգտագործի նաև ուրիշ օբյեկտներ, ինչպես օրինակ՝ թուղթը, նրան շարժվել ստիպելու համար ։ Նրա հայր Ռոբերտը եղել է ֆիլմի խորհրդատու ։
Սանդբերգը մեղմել է Անաբելի որոշ առանձնահատկությունները, որպեսզի այն ավելի ճշմարտանման կերպար դառնա, որպես մանկական խաղալիք, որն ունի լիքը թուշիկներ ։ Նա տիկնիկի հետ բարդ նկարահանումներ է կատարել, քանի որ օբյեկտն անշարժ էր, և նա պետք է կիրառեր այլ օբյեկտներ, այնպիսին, ինչպես տերևն է, որպեսզի ստիպեր շարժվել ։ Ռոբերտի հայրը եղել է ֆիլմի կոնսուլտանտ ։
Քասթինգ
2016 թվականի հունիսին, Թալիտա Բեյթմանը, Միրանդա Օտտոն և Սթեֆանի Սիգմանը հրավիրվել են դերասանական անձնակազմի քասթինգին ։ Նրանք ասացին, որ արտադրության ամբողջ ընթացքում չէին զգում լարվածություն կամ վախ, իսկ Սանդբերգն նշել է, որ միակ խնդիրը նրանց աշխատանքի մեջ ժամանակի սակավությունն է, քանի որ դերասաններն անչափահաս էին և չէին կարող արտաժամյա աշխատել   ։ Թալիտայի եղբայր՝ Գեբրիել Բեյթմանը, խաղացել է Սանդբերգի «Եվ հանգչում է լույսը» ֆիլմում։
Էնտոնի Լապալյան համաձայնվել է նկարահանվել ֆիլմում այն բանից հետո, երբ նրա տասնչորսամյա աղջիկը լսել է նրա հեռախոսային զրույցը ֆիլմի նկարահանման մասին ։ Նա նկարագրել է իր հերոսին ինչպես՝ «խորհրդավոր, լուռ, սակայն կոպիտ մարդ, ով ողբում է իր աղջկա կորուստը և իր կնոջ բուժական դեգեներացիան։ Փոքրիկ որբ երեխաները, ովքեր տեղափոխվում են կիսաավերակ տուն, վախենում են նրանից» ։ Դերի մեջ մտնելու համար նա չէր շփվում դերասանուհիների հետ նկարահանման հարթակում։ Այնպես որ նկարահանումների ժամանակ, նրանք բնականաբար չեն շփվում միմյանց հետ ։
Նկարահանումներ
Հիմնական նկարահանումները սկսվեցին 2016 թվականի հունիսի 27-ին Լոս Անջելեսում, Warner Bros. ստուդիայում, Բըրբանք և ավարտվեցին 2016 թվականի օգոստոսի 15-ին և ավարտվեցին 2016 թվականի օգոստոսի 15-ին ։ Սանդբերգը որոշել է օգտագործել Steadicam և հետևել բոլոր նկարահանումներին, որպեսզի պահպանվի երկու «Անեծքների» մթնոլորտը ։ Սանդբերգի խոսքերով, նա չի հավատում ուրվականներին, ասելով՝ «Ես իմ կյանքում չեմ զգացել ոչ մի գերբնական բան, սակայն ուզում եմ հավատալ» ։
Երաժշտություն
2016 թվականի նոյեմբերի 23-ին, Բենջամին Ուոլֆիսչը վարձվել է ֆիլմի համար երաժշտություն հորինելու համար ։ 2017 թվականի օգոստոսի 4-ին, WaterTower Music թողարկեց ֆիլմի սաունթրեքների ալբոմը ։
Ռելիզ
Ֆիլմն ի սկզբանե պետք է թողարկվեր 2017 թվականի մայիսի 19-ին։ Սակայն պրեմիերայի ամսաթիվը տեղփոխվել է 2017 թվականի օգոստոսի 11։ Ֆիլմի պրեմիերան ԱՄՆ-ում կայացավ 2017 թվականի հունիսի 19-ին Լոս Անջելեսի կինոփառատոնի ժամանակ։
Քննադատների արձագանքներ
Ֆիլմը հիմնականում ստացել է դրական գնահատականներ (62 միավոր 100-ից Metacritic-ում և 67 % դրական արձագանքներ Rotten Tomatoes կայքէջում) ։ Հիմնականում գովաբանել են հենց ռեժիսոր՝ Դևիդ Սանդբերգին ։
The Hollywood Reporter հրատարակչությունը դրական գնահատեց Սանդբերգի կատարած ամբողջ աշխատանքը ։ TheWrap բարձր է գնահատել ֆիլմն ու ռեժիսորին ասելով՝ «Ինչ-որ նոր բան այս ֆիլմում չկա։ Սա ստանդարտ սարսափ ֆիլմ է։ Սակայն ինչպես մաքուր ու պրոֆեսիոնալ է ամեն ինչ կազմակերպված ռեժիսորի գլխավորությամբ, ինչպես գեղեցիկ է դերասանական խաղը, այնպես էլ ֆիլմի ամբողջ մթնոլորտը»։ Variety նշել է «զոհերի համեստ քանակ»-ն է այս ֆիլմի պատմությունը  ։
Արտաքին հղումներ
Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Սարսափ ֆիլմեր Կատեգորիա:Դևիդ Սանդբերգի ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Warner Bros. ֆիլմեր Կատեգորիա:Ամերիկյան ֆանտաստիկ սարսափ ֆիլմեր Կատեգորիա:Նյու Լայն Սինեմայի ֆիլմեր Կատեգորիա:Ֆիլմեր դևերի մասին Կատեգորիա:Ամերիկյան սարսափ թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Ամերիկյան սարսափ ֆիլմեր Կատեգորիա:Ֆիլմեր ուրվականների մասին Կատեգորիա:Ֆիլմեր, որոնց գործողությունները տեղի են ունենում 1960-ականներին Կատեգորիա:Ֆիլմեր որբերի մասին Կատեգորիա:Ամերիկյան թրիլեր ֆիլմեր Կատեգորիա:Շվեդ ռեժիսորների ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:2010-ականների դրամա ֆիլմեր Կատեգորիա:2010-ականների սիքվել ֆիլմեր
Մաքքուորի (կղզի)
Մաքքուորի (Macquarie)՝ կղզի Խաղաղ օվկիանոսի հարավային մասում (Թասմանիա կղզուց մոտավորապես 1,5 հազար կիլոմետր հարավ-արևելք)։ Մաքքուորի կղզին պատկանում է Ավստրալիային և մտնում է Թասմանիա նահանգի կազմի մեջ։
Աշխարհագրություն
Մակերեսը կազմում է մոտ 128 կմ2, առավելագույն բարձրությունը ծովի մակարդակից՝ 420 մ։ Կղզու վրա է գտնվում Ավստրալիայի ամենահարավային կետը։
Կլիմա
Կղզու կլիման խոնավ մերձանտարկտիկյան է՝ ուժեղ քամիներով։ Միջին ամսական ջերմաստիճանը տատանվում է +3,4 °С-ից մինչև +7,1 °C (տարեկան միջին ջերմաստիճանը՝ +4,9 °C)։ Տարվա ընթացքում տեղումների քանակը կազմում է 912 մմ՝ հիմնականում մանրամաղ անձրևի տեսքով ։
Կենդանական և բուսական աշխարհ
Բուսական աշխարհը ներկայացված է հիմնականում խոտաբույսերով։ Հազվադեպ հանդիպում է մերձանտարկտիկյան կղզիների համար էնդեմիկ համարվող Մաքքուորիի կաղամբը (Stilbocarpa polaris)։
Կղզու հյուսիսային մասը հավաքատեղի է ծովափղերի համար։ Առափնյա մասերում կան կայսերական պինգվինի (Aptenodytes patagonicus), աչքավոր պինգվինի (Spheniscus demersus), պապուական պինգվինի (Pygoscelis papua) և էնդեմիկ Մաքքուորիի պինգվինի գաղութներ։ Կղզամերձ ջրերում առկա են կետերի մի քանի տեսակներ և աճում են գորշ ջրիմուռներ (Lessonia spp.)։
Կղզին բնակեցված է թռչուններով։ Մինչև 1890 թվականը կղզում կար էնդեմիկ թռչկոտող Մաքքուորիի թութակը, որն անհետացավ, երբ կղզում հայտնվեցին առաջին կատուները։ Տարածված են նաև ալբատրոսներ։
Մարդկանց միջոցով կղզի է ներմուծվել կատուներ և ճագարներ։ 2002 թվականին հայտարարվեց, որ կղզում կատուներ այլևս չեն մնացել, իսկ ճագարները թվաքանակը հասնում է մոտ 100 հազարի։
Պատմություն
Հայտնաբերվել է 1810 թվականին առագաստանավի նավապետ Ֆրեդերիկ Հասսելբորոյի կողմից։ Անվանվել է այդ ժամանակվա Նոր Հարավային Ուելսի նահանգապետ Լաքլան Մաքքուորիի պատվին։
1820 թվականի նոյեմբերի 17-ին (29) Մաքքուորի են այցելել առաջին ռուսական անտարկտիկական արշավախմբի նավերը՝ Ֆ․ Ֆ․ Բելինսհաուզենի ղեկավարությամբ։
Բնակչություն
Կղզում մշտական բնակչություն առկա չէ, սակայն գիտնականները հաճախ են լինում այստեղ։ Կղզում նաև կա ավստրալիական Մաքքուորի Այլենդ կայանը, որտեղ կախված տարվա եղանակից կարող են լինել 25-ից 40 աշխատակից։
Համաշխարհային ժառանգություն
1978 թվականին հայտարարվել է որպես արգելոց, իսկ 1977 թվականին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում որպես կարևորագույն երկրաբանական նշանակության վայր
Հղումներ
Կատեգորիա:Անմարդաբնակ կղզիներ Կատեգորիա:Ավստրալիայի Համաշխարհային ժառանգություն
Հասան I
Հասան I (الحسن الأول بن محمد‎, ), արաբ պետական և քաղաքական գործիչ, Մարոկկոյի սուլթան։ Մարոկկոն ղեկավարել է 1873-1894 թվականներին։ Եղել է Մուհամմեդ IV-ի ավագ որդին։
Կենսագրություն
Մուլայ Հասանը եղել է Մարոկկոյի ամենահաջողակն սուլթաններից մեկը։ Այն ժամանակահատվածում, երբ Հյուսիսային Աֆրիկայի երկրների մեծ մասը նվաճվում էին եվրոպացի գաղութարարների, Մարոկկոն վերազինում էր իր բանակը։ Նրա օրոք Մարոկկոյում անցկացվել են ռազմական և վարչական ոլորտի բարեփոխումներ։
Նա կարողացել է անառիկ պահել երկրի սահմանները։ 1893 թվականին Հասանը ճանապարհորդություն է կազմակերպել ամբողջ երկրի տարածքով մեկ։ Նա հասցրել է լինել Ֆեսում, Մարաքեշում, Արևմտյան Սահարայում և այլ երկրամասերում։ Վեց ամիս տևած ճանապարհորդության ընթացքում Հասանը կարողացրել է վերամիավորիչ աշխատանքներ իրագործել և հանդարտեցնել մի շարք շրջանների ապստամբներին։
1881 թվականին Հասանը հիմնադրել է Տիզնիթ քաղաքը։ Մահացել է 1874 թվականի հունիսի 7-ին Մարաքեշում, թաղված է Ռաբաթում։
Ռադիկա
Ռադիկա (Радика), գետ Մակեդոնիայի Հանրապետությունի արևմուտքում և Կոսովոյի հարավում, Սև Դրին գետի աջ վտակը։ Ձևավորվում է Ցրնի Կամեն և Չաֆա Կադիս գետերի միախառնումով։
Վտակներ
Ցրնի Կամենը (Սև քար) սկիզբ է առնում Վրացայի լեռնաշղթայի հյուսիսային լանջերից, Շար Պլանինա լեռան հարավային լեռնաճյուղավորումից, Վրացա գագաթի (2582 մ) ստորոտից։ Ցրնի Կամենը սկզբում Գորա շրջանով հոսում է արևմուտք, շրջանցում Վրացային և կտրուկ թեքվում է հարավ, միախառնվում է Չաֆա Կադիս գետի հետ։
Չաֆա Կադիսը սկիզբ է առնում Վրացա լեռնաշղթայի հարավային և Մանգուլովա Կուլա լեռների հյուսիսային լանջերից, ինչպես նաև Շար Պլանինա լեռան լեռնաճյուղավորումից։ Նա հոսում է արևմուտքից հյուսիս Նիչիպուրսկա Պլանինա լեռների ստորոտի հյուսիսային մասով և միախառնվում է Ցրնի Կամեն գետի հետ։
Վերին Ռադիկա
Վերին Ռադիկան ունի ընդամենը 8 կմ երկարություն։ Հոսքի կարգավորման աշխատանքների պատճառով նա պատկանում է Էգեյան ծովի ավազանին, երբ միևնույն ժամանակ Ստորին Ռադիկան պատկանում է Ադրիատիկ ծովի ավազանին։ Ձևավորվելով Ցրնի Կամեն և Չաֆա Կադիս գետերի միախառնումով՝ Վերին Ռադիկան հոսում է հարավ՝ արևմուտքում Կորաբ լեռների և արևելքում Նիչիպուրսկա Պլանինա լեռների միջով։ Վոլկովիա գյուղում ստեղծված է գետի արհեստական երկճյուղություն, որի շնորհիվ Վերին Ռադիկայի ջրերը արհեստական հունով թափվում են ձեռակերտ Մավրովո լիճը Մավրովի Խանովի գետի մոտ, իսկ այդտեղից Մավրովյան հիդրոէլեկտրակայանային համակարգով՝ Վարդար գետը։
Ստորին Ռադիկա
Գետի ստորին հատվածի երկարությունը 44 կմ է։ Ռադիկան շարունակում է իր հոսքը դեպի հարավ։ Նա ձևավորում է երկար և խոր (մինչև 1 կմ) կիրճ Կորաբ և Դեշատ լեռների միջև արևմուտքում և Բիստրայի՝ արևելքում։ Ռադիկայի հովտի երկարությամբ կան բազմաթիվ դիտարժան վայրեր, որոնցից են Վելե Բրդո գյուղը, Ռոստուշան, Յանչեն, Պրիսոյնիցան, Սկիդրինեն, Բիգորսկի վանքը, Կոսովրաշտի բաղնիքը տաք սուլֆիդային ջրերով և յուրօրինակ Ալչիա ալաբաստրով քարանձավը։ Ալաբաստրն առատ է շրջակա ողջ տարածքում, արդյունահանվում է արդյունաբերական և առևտրային նպատակներով Դեբար քաղաքում։
Ընդհանուր առմամբ Ռադիկան պատկանում է Ադրիատիկ ծովի ավազանին, ջրահավաք մակերեսը կազմում է 665 կմ², նավարկելի չէ։
Ռադիկայի ջրերը ՀԷԿ-ի միջոցով էլեկտրականություն ստանալու մեծ ներուժ ունեն, ինչն էլ մասամբ կիրառվում է վերին հոսանքում։ Բացի այդ՝ գետահովտով անցնում է ավտոճանապարհ, որը կապում է Պոլոգ և Օխրիդ շրջանները։
Գրականություն
Կատեգորիա:Հյուսիսային Մակեդոնիայի գետեր Կատեգորիա:Եվրոպայի գետեր Կատեգորիա:Կոսովոյի գետեր
Հայաստանի բնության պահպանվող տարածքների ցանկ
Հայաստանում ներկայումս գրանցված և գործում են 4 ազգային պարկեր, 3 պետական արգելոցներ, 26 արգելավայրեր և 5 բուսաբանական այգիներ։
Պետական արգելավայրեր
Հայաստանի 26 արգելավայրերի ընդհանուր մակերեսը կազմում է 102 212.93 հա, որը Հայաստանի տարածքի 3.44%-ն է ։
Ծանոթագրություններ
Կատեգորիա:Հայաստանի բնության հատուկ պահպանվող տարածքներ Կատեգորիա:Ցանկեր:Հայաստան
Bay City Rollers
Տաս առաջին սինգլներից խումբը ընդգրկվել է Մեծ Բրիտանական չարթերում։ Սինգլներից երկուսը՝ «Bye Bye Baby» և «Give a Little Love»-ն (երկուսն էլ թողարկվել են 1975 թվականին)՝ բարձրանալով Բրիտանական չարթի առաջին հորիզոնական։ Խմբի առաջին ալբոմները Rollin' (1974) և Once Upon A Star-ը (1975) նույնպես գլխավորել են բրիտանական հիթ շքերնթները ։
1975 թվականի սկզբին The Bay City Rollers-ը դարձավ Մեծ Բրիտանիայի ամենահայտնի խումբը ։ 1978 թվականին խումբը փոխելով կազմը, փոխեց նաև անվանումը՝ դարձնելով The Rollers, իսկ երեք տարի անց խումբը հայտարարեց իր փլուզման մասին ։
Արտաքին հղումներ
Կատեգորիա:Երաժշտական խմբեր Կատեգորիա:1966 հիմնադրված երաժշտական խմբեր
Զարդիդարա (այլ կիրառումներ)
Զարդիդարա, կարող է վերաբերել՝
Այսների մրցանակ
Ուիլլ Այսների անվան կոմիքսների ինդուստրիայի մրցանակ (The Will Eisner Comic Industry Awards), հայտնի է կարճ անվանմամբ՝ Այսների մրցանակ (Eisner Awards), ամերիկյան ամենահեղինակավոր մրցանակը կոմիքսների ոլորտում ։ Առաջին անգամ Այսների մրցանակը հանձնվել է 1988 թվականին՝ ի պատասխան 1987 թվականից Կիրբի մրցանակի դադարեցման։
5 անդամից բաղկացած հանձնաժողովը (որի կազմում ընդգրկված են կոմիքսների հեղինակներ, քննադատներ, գրադարանավարներ, կոմիքսներ վաճառողներ և միջոցառման կազմակերպիչներ) թեկնածություններ է առաջադրում յուրաքանչյուր անվանակարգի համար (մինչև 5 թեկնածու), այնուհետեւ քվեարկություն է տեղի ունենում կոմիքսների հրատարակման ոլորտի մասնագետների շրջանում։ Արդյունքները ներկայացվում են Սան Դիեգոյի Comic-Con International ամենամյա համաժողովին սովորաբար հուլիսին կամ օգոստոսին։ Այսների մրցանակ կարող են ստանալ լավագույն սցենարիստները, նկարիչները, կոլորիստները, դիզայներները, կոմիքսների մասին գիտական և գիտահանրամատչելի գրքերի հեղինակները և, իհարկե, ամենատարբեր ժանրերի ու ուղղությունների նկարազարդված պատմությունները ։
Մրցանակի գոյության առաջին տարիներին առանձնացվում էր ընդամենը 11 անվանակարգ, իսկ ներկայումս դրանց թիվը հասել է 31-ի։ Այս մրցանակն այժմ ունի բազմաթիվ տարբեր անվանակարգեր՝ «Կազմերի լավագույն նկարիչ» անվանակարգից մինչև «Կոմիքսային ստրիպների լավագույն արխիվային հավաքածու» ։
Արտաքին հղումներ
Կատեգորիա:1988 հիմնադրումներ Կատեգորիա:Պատկերապատումներ Կատեգորիա:Գրական մրցանակներ Կատեգորիա:ԱՄՆ-ի մրցանակներ
Վաուդա Կանավեզե
Վաուդա Կանավեզե  (Vauda Canavese), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.410 մարդ (2008 թվականի տվյալներով)։ Բնակչության խտությունը՝ 201 մարդ/կմ²։ Տարածքը՝ 7 կմ²։ Փոստային ինդեքս՝ 10070։ Հեռախոսային կոդ՝ 011։
Բնակավայրի հովանավորն է համարվում Սուրբ Բերնարդ Կլերվոցին, ով ապրել ու գործել է 12-րդ դարի առաջին կեսին, մասնակցել Խաչակրաց արշավանքներին։
Զարեհավան (այլ կիրառումներ)
Զարեհավան, կարող է վերաբերել՝
Վաուդա Կանավեզե
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Աստղ է ծնվել (ֆիլմ, 1954)
«Աստղ է ծնվել» (A Star Is Born), ամերիկյան ֆիլմ՝ նկարահանված 1954 թվականին։
Սյուժե
Կինոաստղ Նորման Մեյնի (Ջեյմս Մեյսոն) և երգչուհի Էսթեր Բլոջեթի (Ջուդի Գառլենդ) ծանոթությունը տեղի է ունենում հոլիվուդյան գլխավոր արարողություններից մեկի ժամանակ։ Նորմանը՝ բավականին հարբած, շոուի ժամանակ հայտնվում է բեմում, բայց Էսթերը փրկում է իրավիճակը, իրավիճակը ներկայացնելով որպես շոուի նախապես պլանավորված դրվագ։ Սթափվելով՝ Նորմանն աղջկան գտնում է հենց այն պահին, երբ նա փորձ էր անում նվագախմբի հետ։ Հիանալով Էսթերի անկրկնելի երգեցողությամբ և հիասքանչ ձայնով՝ նա առաջարկում է աղջկան հեռանալ նվագախմբից և իրականացնել երազանքը` դառնալ կինոաստղ։ Երբ Էսթերը հասնում է փառքի, Նորմանի աստղը մարում է։ Էսթերը, որը դարձել էր Նորմանի կինը, փորձում է փրկել սիրելիին՝ իր հաջողությամբ...
Ալկոհոլի նկատմամբ կախվածությունը դերասանին տանում է մահվան։
Ծանոթագրություններ
Կատեգորիա:1954 ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Անգլերեն ֆիլմեր Կատեգորիա:Ինքնասպանությունը հորինվածքներում Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ամերիկյան ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր Կատեգորիա:Ամերիկյան ռիմեյք ֆիլմեր Կատեգորիա:Warner Bros. ֆիլմեր Կատեգորիա:Ամերիկյան երաժշտական ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան ռոմանտիկ ֆիլմեր
Էլեն Տրաուբել
Էլեն Ֆրան չեսկա Տրաուբել (Helen Francesca Traubel, ), ամերիկացի օպերային և համերգային կատարող։ Դրամատիկ սոպրնո երգչուհին առավել հայտնի էր վագներյան դերակատարումներով, հատկապես՝ Բրունհիլդայի և Իզոլդայի դերերով ։
Ծնվել է Միսսուրի նահանգի Սենթ Լուիս քաղաքում և կարիերան սկսել որպես համերգային երգչուհի, որից հետո 1937-1953 թվականներին հանդես է եկել Մետրոպոլիտեն օպերայում։ 1950-ական թվականներից սկսած զբաղվել է գիշերային ակումբի ու կաբարեի երգչուհու կարիերայով՝ նկարահանվելով նաև հեռուստատեսությունում, կինոնկարներում և մյուզիքլերում։ Կյանքի վերջին տարիներն անցկացրել է Սանտա Մոնիկա քաղաքում և վախճանվել այնտեղ 73 տարեկան հասակում։
Վաղ կյանք
Ծնվել է Սենթ Լուիս քաղաքում գերմանական արմատներով հարուստ ընտանիքում։ Հայրը՝ Օտտո Ֆերդինանդ Տրաուբելը, դեղագործ էր։ Երգել սովորել է հայրենի քաղաքում Լուիզ Վետտա-Կարստի մոտ, այնուհետև Նյու Յորքում՝ Ջուզեպպե Բոգետիի մոտ, ի թիվս այլ ուսուցիչների։ Համերգային երգչուհու դեբյուտը կատարել է 1923 թվականին Սենթ Լուիսի սիմֆոնիկ նվագախմբի հետ, իսկ 1926 թվականին ստացել առաջին հրավերը Մետրոպոլիտեն օպերայում երգելու, որից հրաժարվել է ուսումնառությունն ու համերգային երգչուհու կարիերան շարունակելու նպատակով ։
Օպերային կարիերա
Օպերային բեմում առաջին ելույթն ունեցել է 1937 թվականի մայիսի 12-ին, երբ կոմպոզիտոր Վալտեր Դամրոշը նրան խնդրել է Մետրոպոլիտեն օպերայում իր «Անհայրենիք մարդը» օպերայի համաշխարհային պրեմիերայի ժամանակ կատարել Մերի Ռութլեջի դերը ։ Ավելի ուշ նույն տարում դեբյուտ է կատարել Չիկագոյի քաղաքային օպերայի հետ, որտեղ մնացել է մինչև 1939 թվականին այդ ընկերության սնանկանալը։ 1940 թվականին միացել է Չիկագոյի օպերային ընկերությանն ու մնացել այնտեղ մինչև 1946 թվականը, երբ այդ ընկերությունը նույնպես սնանկացել է։ 1945-1947 թվականների ընթացքում մի քանի ներկայացումներում հանդես է եկել Սան Ֆրանցիսկոյի օպերայում՝ դեբյուտը կատարելով 1945 թվական հոկտեմբերի 9-ին «Վալկիրիա» օպերայից Բրունհիլդայի դերերգով ։
Քանի որ Մետրոպոլիտեն օպերայում արդեն կային երկու առաջնակարգ վագներյան սոպրանոներ Կիրսթեն Ֆլագսթադն ու Մարջորի Լոուրենսը, Տրաուբելի համար սկզբից դժվար էր գտնել իր տեղը։ Որպես ընկերության կանոնավոր անդամ նրա դեբյուտը եղել է 1939 թվականին «Վալկիրիա» օպերայից Սիգլինդի դերակատարումը, որը նա նախկինում երգել էր Չիկագոյի օպերայում։1941 թվականին Ֆլագսթադը ԱՄՆ-ից մեկնել է իր հայրենի Նորվեգիա և քաղաքական պատճառներով այլևս չի կարողացել վերադառնալ։ Նույն տարում Լոուրենսը հիվանդացել է պոլիոմելիտով և նրա կարիերան ընդհատվել է։
1948 թվականին՝ Մետրոպոլիտենում կարիերայի գագաթնակետին, ԱՄՆ նախագահ Հարի Ս. Թրումանը խնդրել է նրան որպես «խորհրդատու» հանդես գալ իր դուստր Մարգարեթի համար, որը ցանկանում էր դասական երգչուհու կարիերա ստեղծել։ 1959 թվականին լույս տեսած իր «Սենթ Լուիսեցի կինը» ինքնակենսագրականում Տրաուբելն անդրադառնում է այն երեք տարիներին, որոնք նա անցկացրել էր այդ դերում ու նշում, թե վերջում ինչպես է զգացել, որքան բացասաբար է անդրադարձել այդ ժամանակահատվածը երաժշտական աշխարհում ունեցած իր դիրքի վրա, երբ իր անունը կապվել է «այսպիսի հավակնորդի» հետ ։
Մետրոպոլիտեն օպերայի հետ աշխատանքային պայմանագիրը չի թարմացվել 1953 թվականին այն բանից հետո, երբ գլխավոր մենեջեր Ռուդոլֆ Բինգը հավանություն չի տվել Տրաուբելի ռադիո և հեռուստանախագծերում հանդես գալուն ու գիշերային ակումբներում շահութաբեր կարիերան ընդլայնելուն։ Տրաուբելը շարունակել է հանդես գալ «Կոպակաբանա» գիշերային ակումբում, ինչպես նաև կամեո հեռուստադերերում ։ Մետրոպոլիտենից հետո ելույթ է ունեցել Բրոդվեյում, նաև նկարահանվել մի շարք կինոնկարներում ու հանդես եկել «Միկադո» օպերայում։ Գիշերային ակումբում վերջին ելույթը եղել է Ջիմմի Դուրանտեի հետ Harrah's Lake Tahoe ակումբում 1964 թվականին ։
Այլ
Լինելով բեյսբոլի երկրպագու՝ Տրաուբելը եղել է հայրենի քաղաքի «St. Louis Browns» թիմի համասեփականատերը ։ Գրել է երկու գիրք սպանությունների վերաբերյալ՝ 1950 թվականին «The Ptomaine Canary» և 1951 թվականին «The Metropolitan Opera Murders » ։
Կյանքի վերջին տարիները նվիրել է երկրորդ ամուսնուն խնամելուն, որի հետ ամուսնացել էր 1938 թվականին։ Առաջին ամուսինը ավտոմեքենաներ վաճառող էր, որի հետ ամուսնացել էր 1922 թվականին, բայց շուտով ամուսնալուծվել ։ Մահացել է Սանտա Մոնիկա քաղաքում սրտի կաթվածից 73 տարեկանում և հուղարկավորվել Լոս Անջելեսի Վեստվուդյան գերեզմանատանը ։
Կյուզա դի Պեզիո
Կյուզա դի Պեզիո (իտալ․՝Chiusa di Pesio)՝ կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 3781 մարդ (2008 թվականի տվյալներով)։ Բնակչության խտությունը 40 մարդ/կմ²։ Տարածքը՝ 94 կմ²։ Փոստային ինդեքս՝ 12013։ Հեռախոսային կոդ՝ 0171։
Բնակավայրի հովանավորն է համարվում սուրբ Անտոնինը։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
KittiB
Կիմ Բո-մի (김보미, ), ավելի հայտնի է իր բեմական KittiB (키디비) կեղծանունով։ Կորեական հիփ-հոփ դերասան, երգում է Brand New Music-ում ։ Նա եղել է առաջին TV music ընկերության Unpretty Rapstar շոուի հաղթողը ։
Կարիերա
KittiB-ին իր դեբյուտը կատարել է 2012 թվականին «I'm Her» սինգլով, որը հավանել էր R&B խմբի երգիչ Zion.T ։ 2015 թվականին նա մասնակցում է հեռուստատեսային ռափ Unpretty Rapstar 2 մրցույթում և զբաղեցնում երկրորդ հորիզոնական ։ Հետևելով ֆինալին նա երգում է հիփ-փոփ Brand New Music ընկերության լեյբլի ներքո։ 2016 թվականի ապրիլին նա մասնակցում է JTBC ընկերության երաժշտական Tribe of Hip Hop շոուին, նա ճանաչվում է լավագույն երիտասարդ ռեփերը ։
Արտաքին հղումներ
Կատեգորիա:Դերասաններ այբբենական կարգով Կատեգորիա:Հարավկորեացի երգչուհիներ Կատեգորիա:21-րդ դարի երգչուհիներ
Ախնաբադի կենու արգելավայր
Ախնաբաթի կենու պուրակ արգելավայր, բնության հատուկ պահպանվող տարածք, Հայաստանի 26 արգելավայրերից մեկը։ Կազմավորվել է 1959 թվականին, ունի 25 հա տարածք։ Գտնվում է Հայաստանի Տավուշի մարզում՝ Միափորի լեռնաշղթայի հարավարևմտյան լանջերին, Ծաղկուտ լեռնաբազուկի վրա, Աղավնավանք գյուղի մոտ, Ախնաբաթի եկեղեցու հարևանությամբ՝ ծովի մակարդակից 1400-1700 մ բարձրություններում Խաչարձան գետի ավազանում։ Ստեղծվել է մնացուկային հատապտղային կենու եզակի պուրակի պահպանության նպատակով։ Այստեղ աճում են 25 մ բարձրություն և բնի 70-90 սմ տրամագիծ ունեցող 300-400 տարեկան կենու ծառեր։ Կենին բազմանում է բնական ճանապարհով՝ սերմերից։ Հատապտղային կենին մշտադալար բարձրահասակ ծառ է՝ մուգ կանաչ կոնաձև սաղարթով։ Կենու երկրորդ՝ կարմրածառ անունը պայմանավորված է կարմրավուն բնափայտով։ Այն մարդկությանը հայտնի է դեռևս 3000 տարի առաջ, երբ նրանից պատրաստում էին սարկոֆագներ՝ կենու բնափայտի՝ ջրում չնեխելու, սնկերի և միջատների նկատմամբ կայունության շնորհիվ։ Ավելի ուշ սկսել են պատրաստել ռազմական գործիքներ, կենցաղային իրեր, հետագայում՝ կահույք ։
Ծանոթագրություններ
Կատեգորիա:Հայաստանի արգելավայրեր
Յոզեֆ Բիցան
Յոզեֆ Բիցան (Josef Bican, ), ավստրիացի և չեխոսլովակացի ֆուտբոլիստ, հարձակվող։
Բիցանը հանդես է եկել «Վունդերթիմում» (Ավստրիայի հավաքականը 1930-ականներին) և հինգ անգամ ճանաչվել է Եվրոպայում մրցաշրջանի լավագույն ռմբարկու։ Նա կարողանում էր խաղալ հարձակման ցանկացած դիրքում, երկու ոտքով էլ տիրապետում էր լավ հարվածների, իսկ 100 մետրը անցնում էր 10․8 վայրկյանում։
«Ռապիդ»
1931 թվականի սեպտեմբերի 3-ին Յոզեֆը անցկացրեց իր առաջին հանդիպումը «Ռապիդի» կազմում։ Նրա ակումբը 5-3 հաշվով հաղթեց վիենական «Աուստրիային», իսկ Յոզեֆը դարձավ չորս գոլի հեղինակ։ Ակումբում նա անցկացրեց չորս մրցաշրջան։ 1934 թվականին դարձավ առաջնության լավագույն ռմբարկու, իսկ 1935 թվականին առաջին անգամ նվաճեց Ավստրիայի գավաթը։ «Ռապիդի» կազմում նա ընդհանուր առմամբ (ընկերական խաղերը նույնպես) մասնակցեց 144 խաղի՝ դառնալով 184 գոլի հեղինակ։
«Ադմիրա»
1935 թվականին տեղափոխվեց «Ադմիրա» ակումբ, որտեղ անցկացրած առաջին մրցաշրջանում նա իրեն լավ չդրսևորեց։ Անցկացրած երկու մրցաշրջանում էլ նա դարձավ Ավստրիայի չեմպիոն։ Ընկերական խաղերը վերցրած՝ նա ակումբի կազմում անցկացրեց 85 հանդիպում և դարձավ 119 գոլի հեղինակ։
«Սլավիա»
1937 թվականին Բիցանը միացավ Պրահայի «Սլավիա» ակումբին ։ 8 մրցաշրջանի ընթացքում նա խփեց 328 գոլ, այդ թվում 1943-44 մրցաշրջանի ընթացքում 57-ը՝ մասնակցելով 23 խաղի։ Կարիերայի ընթացքում նա 3 անգամ դարձավ 7 գոլի հեղինակ ։
Իր առաջին մրցաշրջանում Բիցանը դառնում է Միտրոպայի գավաթի լավագույն ռմբարկու՝ օգնելով ակումբին նվաճել այն։ 1938 թվականին նա 22 գոլով դառնում է Չեխոսլովակիայի առաջնության լավագույն ռմբարկուВ։ 1939 թվականին ֆաշիստական Գերմանիան հարձակվում է Չեխոսլովակիայի վրա։ Այդ տարիներին ձևավորվում է չեխ-մորավյան լիգան, որտեղ սլովակական ակումբները չէին խաղում, «Սլավիան» անցկացված վեց մրցաշրջաններից չորսում հաղթում է, իսկ Բիցանը անփոփոխ դառնում է առաջնության լավագույն ռմբարկու։
Չեխոսլովակիայի առաջին չորս հետպատերազմյան առաջնություններից երկուսում «Սլավիանը» հաղթում է, իսկ Բիցանը երեք անգամ դառնում է առաջնության լավագույն ռմբարկու (1947-48 մրցաշրջանում նա մեկ գոլով զիջում է «Սպարտայի» ֆուտբոլիստ Յարոսլավ Ցերպին)։
1948 թվականին ակումբը անվանափոխվեց և դարձավ «Դինամո», իսկ Բիցանը ստիպված լքեց այն։
«Վիտկովիցե»
1949 թվականին նա տեղափոխվեց Օստրավայի «Վիտկովիցե» ակումբ, որը հանդես էր գալիս երկրորդ դիվիզիոնում։ Առաջին մրցաշրջանում Բիցանը անցկացրեց 22 խաղ և դարձավ 76 գոլի հեղինակ՝ օգնելով թիմին հայտնվել գլխավոր առաջնությունում։ Հաջորդ մրցաշրջանում նա նորից դարձավ առաջնության լավագույն ռմբարկու։
Ավստրիայի և Չեխոսլովակիայի հավաքականներ
1933 թվականի նոյեմբերի 29-ին նա Ավստրիայի հավաքականում անցկացրեց իր առաջին հանդիպումը։ Շոտլանդիայի դեմ խաղն ավարտվեց ոչ ոքի՝ 2-2 հաշվով։ Իր երկրորդ՝ Հոլանդիայի դեմ խաղում նա խփեց իր առաջին գոլը հավաքականի կազմում։ Հավաքականում նա սովորաբար խաղում էր աջ ինսայդի դիրքում՝ կենտրոնական հարձակվողի դիրքը զիջելով Մաթիաս Սինդելարին։ 1934 թվականի աշխարհի առաջնությանը նա անկացրեց 4 հանդիպում։ Առաջին՝ Ֆրանսիայի դեմ խաղում նա դարձավ գոլի հեղինակ (3-2)։ 1936 թվականի նոյեմբերին Շվեյցարիայի դեմ խաղը նրա համար վերջինն էր ավստրիացիների մարզաշապիկով։ Արդյունքում նա հավաքականի կազմում մասնակցեց 19 խաղի և խփեց 14 գնդակ։
«Սլավիայում» խաղալու տարիներին նա ձեռք բերեց Չեխոսլովակիայի քաղաքացիություն։ Չեխոսլովակիայի հավաքականում նրա նորամուտը հիասքանչ էր՝ 8 գոլ 3 խաղում։ Պատերազմից հետո նա մասնակցեց ևս 11 խաղի՝ խփելով 4 գնդակ ։
Ձեռքբերումներ
RSSSF կայքում հրապարակված ամենաարդյունավետ ֆուտբոլիստների ցանկում Բիցանը 805 գոլով զբաղեցնում է առաջին տեղը ։ Ազգային առաջնությունների լավագույն ռմբարկուների ցանկում զբաղեցնում է երկրորդ հորիզոնականը՝ 518 գոլ (314 խաղ)։ Առաջինը Պելեն է 541 գնդակով։ Միջին արդյուանվետությամբ նույնպես զբաղեցնում է երկրորդ տեղը (1.52 գոլ խաղում) ։ Առաջինը պորտուգալացի Ֆերնանդու Պեյրոտեուն է՝ 1․62 գոլ խաղում։
Անձնական ձեռքբերումներ
վԱվստրիայի առաջնության լավագույն ռմբարկու (1)՝ 1933-34 (28)
Արտաքին հղումներ
Կատեգորիա:1913 ծնունդներ Կատեգորիա:Սեպտեմբերի 25 ծնունդներ Կատեգորիա:Վիեննա քաղաքում ծնվածներ Կատեգորիա:Պրահա քաղաքում մահացածներ Կատեգորիա:Ավստրիացի ֆուտբոլիստներ Կատեգորիա:Չեխ ֆուտբոլիստներ Կատեգորիա:Ավստրիայի հավաքականի ֆուտբոլիստներ Կատեգորիա:Չեխիայի հավաքականի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Չեխ ֆուտբոլային մարզիչներ
Տորտոլա
Տորտոլա, Մեծ Բրիտանիայի Վիրջինյան կղզիների խոշորագույն և բնակեցված բնակավայրերից մեկը, Վիրջինյան կղզիների կղզեխմբի մի մասը կազմող կղզիների խումբ ։ Այն ունի 55.7 քառակուսի կիլոմետր (21.5 քառակուսի մղոն) մակերես ունեցող տարածք, բնակչության ընդհանուր թիվը կազմում է 23.908 մարդ, որոնցից  9.400-ը տեղաբնիկներն են, ովքեր ապրում են Ռոդ Թաուն քաղաքում։ Սեյջ լեռը ամենաբարձր կետն է՝ ծովի մակարդակից 530 մ բարձրության վրա։
Թեև Բրիտանական Վիրջինյան կղզիները (ԲՎԿ) գտնվում են բրիտանական դրոշի ներքո, օգտագործում են ԱՄՆ դոլարը՝ որպես իրենց պաշտոնական արժույթ՝ պայմանավորված ԱՄՆ-ի հետ Վիրջինյան կղզիների և Պուերտո Ռիկոյի մշտական առևտրով։
2017 թվականի սեպտեմբերի 6-ին Մեծ Բրիտանիայի Վիրջինյան կղզիները մեծ վնասներ են կրել Իրմա փոթորիկի պատճառով ։ Ամենադաժան կործանումը եղել է Տորտոլայում։ Լրատվամիջոցները հաջորդ մեկ-երկու օրերի ընթացքում կատարվածը որակել են որպես «ավերածություն»։
Պատմություն
Տեղական ավանդույթը պատմում է, որ Քրիստափոր Կոլումբոսը կղզին անվանել է Tórtola, որը նշանակում է «տատրակ»։ Փաստորեն, Կոլումբոսը կղզին անվանեց Սանտա Անա։ Հոլանդական գաղութաբնակներն այն անվանեցին Տեր Թոլեն՝ ափամերձ կղզու անվամբ, որը Նիդերլանդների մի մասն է։ Երբ բրիտանացիները գրավեցին, այն վերանվանվեց Տորտոլա։
Դեպի Կարիբյան կամ Արևմտյան Հնդկաստան իր երկրորդ ճանապարհորդության ընթացքում, որն Իսպանիայի թագի համար էր, Քրիստափոր Կոլումբոսը նշմարեց այն, ինչն այժմ կոչվում է Բրիտանական և Միացյալ Նահանգների Վիրջինյան կղզիներ։ Նա կղզեխումբն անվանեց V դարի քրիստոնյա նահատակ սուրբ Ուրսուլայի 11,000 աղջիկների անունով։ Իսպանացիները մի քանի փորձ արեցին կղզիները բնակեցնելու համար, սակայն ծովահենները, ինչպիսիք էին Blackbeard-ը և Captain Kidd-ը, առաջին մշտական բնակիչներն էին։
XVI դարի վերջում անգլիացիները, ովքեր հաջողությամբ հոլանդական տարածքի հսկողությունից դուրս եկան, Տորտոլայում և շրջակա կղզիների վրա ստեղծեցին մշտական բնակեցված գաղութ։ Նորաբնակները կղզիները մեծ պլանտացիաներով մշակեցին շաքարեղեգի արդյունաբերության համար, ինչը կախված էր Աֆրիկայի ստրուկ աշխատողներից, որոնք տեղափոխվել են Ատլանտյան օվկիանոսով։ Տեղի բնակիչների մեծամասնությունը եկել է XVIII դարի վերջում. Ամերիկյան հեղափոխական պատերազմից հետո տասներկու գաղութներից բաղկացած հավատարիմներին տրվեցին տարածքներ այստեղ՝ թագավորության կողմից՝ խթանելու արդյունաբերության զարգացմանը։ Նրանք իրենց ստրուկներին բերեցին իրենց հետ, ովքեր գերազանցեցին բրիտանացի գաղութաբնակներին։ Շաքարի արդյունաբերությունը Տորտոլայի տնտեսական պատմության մեջ գերակշռեց ավելի քան մեկ դար։
XIX դարի սկզբին, երբ Բրիտանիան վերացրեց ստրուկների միջազգային առևտուրը, թագավորական նավատորմը վերահսկեց Կարիբիայի ստրուկների անօրինական տեղափոխումը։ Գաղութը բնակեցվել էր ազատագրված աֆրիկացիների կողմից՝ Տորտոլայում դեռ չբնակեցված Քինգստոունի տարածքում։ Սբ. Ֆիլիպի եկեղեցին կառուցվել է XIX դարի սկզբին այն այս համայնքում Ամերիկայի ամենավաղ ազատագրված, սևամորթների եկեղեցիներից մեկն է։
1834 թվականին՝ բրիտանական գաղութներում ստրկությունը վերացնելուց հետո, տնագործները դժվարանում էին շահույթ ստանալ շաքարավազի ոլորտում `հիմնված անվճար աշխատանքի վարձատրության և կառավարման վրա։ Կուբան և Հարավային Ամերիկայի որոշ երկրներ դեռևս զբաղված էին շաքարային արդյունաբերության մեջ ստրուկների  աշխատանքը ներառելով։
Բացի այդ, շաքարավազի արտադրության ոլորտում փոփոխություններ տեղի ունեցան, Անգլիայում և ԱՄՆ-ում․ մշակվեց ճակնդեղի շաքար՝ մրցունակ արտադրանք առաջարկելով։ Ճգնաժամի պայմաններում շաքարավազը ավելի քիչ եկամտաբեր էր դարձել, ինչի պատճառով սպիտակամորթների մեծամասնությունը լքեց բրիտանական Վիրջինյան կղզիները։ 1867 թվականին երկրաշարժը եւ ցունամին կործանեցին կղզին։
Աշխարհագրություն
Տորտոլան լեռնային կղզի է, այն ունի 19 կմ երկարություն և 5 կմ լայնություն․ նրա ամբողջ տարածքը կազմում է 55․7 կմ²։ Այն ձևավորվել է հրաբխային ժայթքումից, նրա ամենաբարձր գագաթը Mount Sage National Park-ն է, որի բարձրությունը 500 մ է։ Տորտոլան գտնվում է սեյսմիկ գոտում, և այնտեղ ցնցումներ հաճախ են լինում։
Տնտեսություն և ժողովրդագրություն
Տորտոլայի բնակչությունը կազմում է 23,908 մարդ։ Բրիտանական Վիրջինյան կղզիների հիմնական բնակավայրը Ռոդ Թաունն է, որի բնակչությունը կազմում է 9400 մարդ։ Բնակչության մոտ 90 %-ն ունի աֆրիկյան ծագում։ Ֆինանսական ծառայությունների մատուցումը կազմում է տնտեսության հիմնական մասը։ 1980-ական թվականների սկզբին ընդունված «Միջազգային բիզնես գործարքների ակտեր»-ը խրախուսել են նման բիզնեսը և առաջացրել են զգալի աճ`մասնագիտական աշխատատեղերում և հարակից եկամուտներում։ Այստեղ նույնպես աշխատում են Կարիբյան այլ կղզիների բազմաթիվ բնակիչներ։ Չնայած այն հանգամանքին, որ  Բրիտանական Վիրջինյան կղզիները հանդես են գալիս Բրիտանիայի դրոշի ներքո, դրանք օգտագործում են ԱՄՆ-ի դոլարը՝ որպես պաշտոնական արժույթ՝ ԱՄՆ-ի Վիրջինյան  կղզիների հետ հաճախակի առևտրի և հարևանության նպատակով։ Այս կղզին կապված է բազմաթիվ օֆշորային ընկերությունների հետ, որոնք գործարարությամբեն  զբաղվում ամբողջ աշխարհում։
Գեորգե Ասաքի
Գեորգե Լազարի Ասաքի, հայազգի ռումինական գրող, լուսավորիչ։ Փիլիսոփայության դոկտոր։ Արտասահմանյան գիտական ընկերությունների անդամ։
Կենսագրություն
Գեորգե Ասաքին ծնվել է գրող, հոգևորական, հայազգի Լազար Ասաքիևիչի ընտանիքում։ 1796-1804 թվականներին սովորել է Լվովում, ապա՝ Վիեննայում և Իտալիայում։ Ռումինիայի և մոլդովայի գրականության պատմության մեջ նշանակալի դեր են կատարել Գեորգե Ասաքիի բանաստեղծությունները, առակները, պատմական նորավեպերը։
Մոլդովայում բացել է առաջին ազգային դպրոցը և ճարտարագիտական ուսումնարանը։ Կազմակերպել է ռումինիայի առաջին թատերական ներկայացումները (1816), Յասսիում հիմնել փիլիսոփայության իրավունքի և աստվածաբանության Միհըյլյան ակադեմիան (1835), երաժշտադրամատիկական դպրոց (1836), գրել է պիեսներ, զբաղվել նկարչությամբ։
Իր հիմնադրած «Ալբինա» (1835) տպարանում հրատարակել է իր խմբագրած լրագրերը և գիտական պարբերականները («Գազետ դը Մոլդովա» («Մոլդովական լրագիր»), «Ալբինա Ռոմընեասկը» («Մեղու Ռումինիո»)), լուսաբանել է հայկական մշակութային հարցեր, տպագրել նմուշներ հայ գրականությունից, կազմել «Ֆրանս-ռումինական հանրագիտարանը»։
Լույս է ընծայել «Վավերաթղթերի հավաքածու» ժողովածուն (1853, ռումիներեն), որն արժեքավոր նյութեր է պարունակում մոլդովահայության մասին ։
Ծանոթագրություններ
Կատեգորիա:Ռումինագիր հայ գրողներ Կատեգորիա:Ռումինահայ լեզվաբաններ Կատեգորիա:Ռումինահայ բանաստեղծներ Կատեգորիա:Ռումինահայ ճարտարագետներ Կատեգորիա:Ռումինահայ պատմաբաններ Կատեգորիա:Ռումինահայ լրագրողներ Կատեգորիա:Ռումինահայ նկարիչներ Կատեգորիա:19-րդ դարի թարգմանիչներ Կատեգորիա:19-րդ դարի բանաստեղծներ Կատեգորիա:Ռումինացի քաղծառայողներ Կատեգորիա:Ռումինացի ճարտարապետներ Կատեգորիա:Ռումինացի ակադեմիկոսներ Կատեգորիա:Ռումինացի ճարտարագետներ Կատեգորիա:Փիլիսոփայական գիտությունների դոկտորներ Կատեգորիա:Ռումինացի դրամատուրգներ Կատեգորիա:Ռումինահայ թարգմանիչներ Կատեգորիա:Բանաստեղծներ այբբենական կարգով
Վարդան Ավագյան
Վարդան Մարգարի Ավագյան, հայ բժիշկ, թերապևտ։ Բժշկական գիտությունների դոկտոր (1960), պրոֆեսոր (1961)։ ՀԽՍՀ գիտության վաստակավոր գործիչ (1965)։
Կենսագրություն
Միջնակարգ կրթությունն ստացել է Երևանի արական գիմնազիայում, իսկ 1924 թվականին ավարտել է Մոսկվայի համալսարանի բժշկական ֆակուլտետը։ 1925-1937 թվականներին որպես բժիշկ ծառայել է ՌԿԲԿ և ՆԳԺԿ զորամասերում։ 1937 թվականի սեպտեմբերին՝ զինվորական ծառայության մայորի կոչումով թողնում է զինվորական ծառայությունը և անցնում գիտամանկավարժական գործունեություն։ Հայրենական մեծ պատերազմի սկսվելուց անմիջապես հետո կրկին զինվորական համազգեստ է հագնում։ Կարճ ժամանակ տարբեր հոսպիտալներում հոսպիտալի պետի՝ բուժական գծով տեղակալ էր, ապա՝ հոսպիտալի պետ, այնուհետև՝ վիրաբուժական պրոֆիլ ունեցող խոշորագույն հոսպիտալի պետի ու առաջատար թերապևտի պաշտոններում էր։ Հոսպիտալը պարգևատրվել է ԽՍՀՄ առժողկոմատի պատվոգրով, իսկ պետը՝ Կարմիր աստղի շքանշանով, բազմաթիվ մեդալներով ու շնորհակալագրերով, «Առողջապահության գերազանցիկի» կրծքանշանով ։
1945-1950 թվականներին եղել է ՀԽՍՀ Կարմիր խաչի կենտրոնական կոմիտեի նախագահ։ 1950-1952, 1954-1957 թվականներին՝ ՀԽՍՀ առողջապահության նախարարության գլխավոր թերապևտ, 1955-1975 թվականներին՝ Երևանի բժշկական ինստիտուտի սանիտարահիգիենային և մանկաբուժական ֆակուլտետների ներքին հիվանդությունների ամբիոնի վարիչ, 1963-1977 թվականներին՝ Հայաստանի սրտաբանների գիտական ընկերության նախագահ ։
Հեղինակ է գիտագործնական շուրջ 60 աշխատությունների ։
Ծանոթագրություններ
Կատեգորիա:Հայ բժիշկներ Կատեգորիա:Հայ թերապևտներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:ՀԽՍՀ գիտության վաստակավոր գործիչներ Կատեգորիա:Կարմիր աստղի շքանշանի ասպետներ Կատեգորիա:Մոսկվայի պետական համալսարանի շրջանավարտներ
Անորսալիների նոր արկածները
Անորսալիների նոր արկածները ( ռուս.` Новые приключения неуловимых), խորհրդային արկածային կինոնկար, որը նկարահանվել է 1968 թվականին` Էդմոնդ Քեոսայանի կողմից։ Համարվում է ԽՍՀՄ-ում հայտնի «Անորսալի վրիժառուները» կինոնկարի շարունակությունը և նկարահանվել է բազմաթիվ հանդիսատեսների խնդրանքով։ Առաջին ցուցադրությունը տեղի է ունեցել 1968 թվականի նոյեմբերի 4-ին։
Սյուժե
Չորս պատանի հետախույզ-հերոսները ուղևորվում են Յալթա (որտեղ ի դեպ գտնվում էր բարոն Վրանգելը), որը գտնվում էր սպիտակների ազդեցության գոտում։ Նրանց նպատակն է Սպիտակ բանակի շտաբը և հակահետախուզության պետ, գնդապետ Կուդասովի աշխատասենյակում գտնվող չհրկիզվող պահարանը, որտեղ պահվում է սպիտակների կողմից պաշտպանական ամրություններով շրջափակված շրջանների նախագիծը։
«Վրիժառուները» ներթափանցում են Ղրիմ և կանգ առնում ձկնորսական գյուղակում։ Դանկան փորձում է միջնորդի միջոցով դուրս գալ կոշկակար Սերդյուկի վրա, սակայն վերջինս զոհվում է։ Գնդապետի պահարանից նախագիծը հափշտակելու խորամանկորեն մշակված ծրագրի մեջ մտնում էր նաև գնդապետի օգնական, շտաբս-կապիտան Օվեչկինի հետ ծանոթությունը և հավաքագրումը, որի մասին «վրիժառուներին» հայտնել էր իրենց հին ծանոթ Բուբա Կաստորսկին։ Սակայն հերոսների ծրագիրը քիչ է մնում ձախողվեր, քանի որ Դանկային քաղաքում տեսնելով, նրան ճանաչել էր իրենց հին թշնամին` ատաման Բուրնաշը, ով գնդապետ Կուդասովին հայտնում է «վրիժառուների» մասին։ Դանկային հսկողության տակ են առնում, իսկ Բուբան մեծ դժվարությամբ է կարողանում դուրս պրծնել հակահետախուզության պետի ձեռքերից։ Այդ ընթացքում Օվեչկինը բացահայտում է նաև Վալերկայի ինքնությունը։
Կինոնկարը ավարտվում է «վրիժառուների» հերթական հաղթանակով, որը, սակայն, մռայլվում է Բուբա Կաստորսկու զոհվելով։
Ծանոթագրություններ
Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:Էդմոնդ Քեոսայանի ֆիլմեր Կատեգորիա:1968 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային արկածային ֆիլմեր
Արջատխլենու արգելավայր
Արջատխլենու արգելավայր, բնության հատուկ պահպանվող տարածք։ Գտնվում է Հայաստանի Տավուշի մարզի Գետահովիտ գյուղի մոտ՝ Խաչաղբյուր գետի ավազանում՝ Իջևանի լեռնաշղթայի հյուսիսային լանջերին՝ ծովի մակարդակից 1500-1800 մ բարձրություններում ։
Կազմավորվել է 1958 թվականին, ունի 40 հա տարածք։ Ստեղծվել է մնացուկային արջատխլենու և հատապտղային կենու պուրակների պահպանության նպատակով։ Այստեղ աճում են 120-150 տարեկան ծառեր, որոնց բարձրությունը 20 մետրից ավելի է, տրամագիծը՝ մոտ մեկ մետր։ Այստեղ արջատխլենին բազմանում է սերմերով։ Արջատխլենին, ի տարբերություն սովորական տխլենու թփի, բարձրահասակ, բրգաձև խիտ սաղարթով և մուգ մոխրագույն խորը ճաքճքված բնով ծառ է։ Նրա վարդագույն երանգով ամուր բնափայտը գործածվում է որպես շինանյութ ։
Ծանոթագրություններ
Կատեգորիա:Հայաստանի արգելավայրեր
Վալդմյունխեն
Վալդմյունխեն (Waldmünchen), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում ։ Բնակչությունը կազմում է 6976 մարդ, տարածքը՝ 101,16 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 171։
Արտաքին հղումներ
Կատեգորիա:Գերմանիայի բնակավայրեր
Արագածի ալպյան արգելավայր
Արագածի ալպյան արգելավայր, բնության հատուկ պահպանվող տարածք, Հայաստանի Հանրապետության 26 արգելավայրերից մեկը։ Կազմավորվել է 1959 թվականին, ունի 300 հա տարածք։ Գտնվում է Հայաստանի Արագածոտնի մարզում՝ Արագած լեռնազանգվածի 3200-3500 մ բարձրություններում։ Ստեղծվել է սառցադաշտային Քարի լճի և հարակից ալպյան մարգագետինների պահպանության նպատակով ։
Ծանոթագրություններ
Կատեգորիա:Հայաստանի արգելավայրեր Կատեգորիա:Արագածոտնի մարզի աշխարհագրություն
Ռասայական սեգրեգացիա ԱՄՆ-ում
Ռասայական սեգրեգացիա ԱՄՆ-ում, իրենից ներկայացնում է ԱՄՆ-ի տարածքում սպիտակամորթների տարանջատումն այլ ռասայի ներկայացուցիչներից, հիմնականում՝ սևամորթներից և հնդկացիներից։ Իրականացվել է տարբեր սոցիալական պատնեշների միջոցով՝ առանձին ուսուցում և դաստիարակություն, հասարակական տրանսպորտում վայրէջքային գոտիների տարանջատում (սպիտակամորթները նստում են առջևում) և այլն։
Տարբերում են 2 տեսակի սեգրեգացիա՝ դե յուրե և դե ֆակտո։ Իրավաբանորեն ռասայական տարանջատումը չեղյալ է հայտարարված, սակայն կան կարծիքներ, որ առ այսօր հանդիպում են դրա որոշ դրսևորումներ ։
Պատմություն
Պաշտոնապես ռասայական զատումը գոյություն ուներ 1865 թվականին ԱՄՆ Սահմանադրության մեջ 13-րդ փոփոխության ընդունման պահից, որը արգելում էր ստրկությունը։ Դրա առաջին նշաններից են՝ սպիտակամորթների և սևամորթների համար առանձին դպրոցները, առանձին հասարակական տրանսպորտը, սպիտակների և «գունավորներ»-ի համար առանձին հյուրանոցները, սրճարանները և ռեստորանները, աֆրոամերիկյան ռազմական ստորաբաժանումները և այլն։
ԱՄՆ-ն Երկրորդ համաշխարհային պատերազմից դուրս գալու պահին դեռ պահպանում էր հին խնդիրների լայն շարքը, որից մեկը եղել է ռասայական խտրականությունը։ Դրա գոյությունը ամրագրվել է ԱՄՆ Գերագույն դատարանի 1896 թվականի որոշմամբ, որը հաստատում էր երկրի սևամորթ և սպիտակամորթ բնակչության նկատմամբ «առանձին, բայց հավասար» սկզբունքը։ Պատերազմի ավարտին աֆրոամերիկացիները մնում էին երկրորդ կարգի քաղաքացիներ, որոնց հանդեպ խախտվում էին քաղաքական, սոցիալական և տնտեսական բոլոր իրավունքները։ Ամենավատ կրթությունը, գետտոյում ապրելը, սպիտակամորթ աշխատողներից կրկնակի քիչ աշխատավարձ ստանալը, հաճախ ընտրություններին մասնակցելու անհնարինությունը։
Խտրականությունը պահպանվել է նաեւ ԱՄՆ-ի զինված ուժերում պատերազմի տարիներին. վերացվել է մարտական պատրաստության շրջանում զատումը, աֆրոամերիկացիներին թույլ են տվել մտնել մարտական զորամասեր, սակայն բացարձակ մեծամասնությամբ նրանք ծառայել են առանձին ստորաբաժանումներում, ապրել են առանձին զորանոցներում և նույնիսկ անհրաժեշտության դեպքում արյան փոխներարկման միջոցով այն ստացել են առանձին պաշարներից ։
Տարանջատում ճապոնացիների նկատմամբ
1905 թվականին Կալիֆոռնիայի «խառն ամուսնությունների արգելման մասին» օրենքի միջոցով արգելվեց սպիտակների և «մոնղոլոիդների» միջև ամուսնությունները (ընդհանուր տերմին, 1905 թվականին այդպես էին անվանում ճապոնացիներին, բայց ոչ բոլոր արևելաասիական ասիացիներին)։ 1906 թվականի հոկտեմբերին Սան Ֆրանցիսկոյի կրթության հարցերով կոմիտեն քվեարկեց ռասայական հիմքով դպրոցների տարանջատման օգտին։ Օրինակ, այդ շրջանի 93 աշակերտներ հրամայել են Չայնաթաունի «իրենց համար» հատուկ դպրոց տեղափոխվել, որոնցից 25 դպրոցականները ունեին ամերիկյան քաղաքացիություն։
Այդ հակաճապոնական տրամադրությունները թևածում էին նաև ավելի ուշ, ինչի մասին վկայում է «ասիացիների հեռացման մասին» 1924 թվականի օրենքը։ Այս օրենքով ամերիկյան ճապոնացիներին քաղաքացիություն գրեթե անհնար էր ստանալ։ Երկրորդ համաշխարհային պատերազմի տարիներին մոտավորապես 120 հազար էթնիկ ճապոնացիներ առաձնացվել են համակենտրոնացման ճամբարներում, որտեղ նրանք ապրել են ամբողջ պատերազմը։
Խառնամուսնությունների արգելք
Որպես տարանջատման մի մաս, այդ ինստիտուտը պահպանվում էր ամերիկյան օրենսդրությամբ ընդհուպ մինչև 1967 թվականը։  Այս օրենքի հետաքրքիր կիրառումը Գերմանիայում էր՝ օկուպացիոն գոտու բնակիչների հետ ամերիկացի զինծառայողների խառնամուսնությունների արգելքը։
Տարանջատում հասարակական վայրերում
1919 թվականին Չիկագոյում սև դեռահաս է սպանվել։ Նա լողացել է լճի «սպիտակների համար» մասում։ Զանգվածային անկարգություններ են տեղի ունեցել Չիկագոյում՝ շատ զոհերով։
1961 թվականին Օլբանիում (Ջորջիա նահանգ) տեղական սևամորթները արշավ են անցկացրել հասարակական վայրերի հակասեգեգրեգացիայի համար։ Նրանց օգնության է հասել Մարտին Լյութեր Քինգը։ Տեղի են ունեցել խաղաղ հավաքույթներ։ Ի պատասխան քաղաքի իշխանությունները իրականացրել են զանգվածային ձերբակալություններ, փակվել են զբոսայգիները և գրադարանները։ Մասշտաբները պայքարի այնպիսին էր, որ քաղաքի սևամորթների մոտ 5%-ը ձերբակալվել։
Տարանջատում հիմա
ԱՄՆ-ի հարավում սևամորթների զանգվածային զինված ելույթները տեղի են ունեցել նաև 1970-80-ական թվականներին։ Մայամիում սևամորթների ելույթները ճնշելու համար բազմիցս ներգրավվել է Ազգային գվարդիան։ Կա կարծիք, որ ռասայական տարանջատումը չի հեռանում ուսումնական հաստատություններից նաև այժմ։ Հարվարդի համալսարանի քաղաքացիական իրավունքների նախագծի 2006 թվականի զեկույցում պրոֆեսոր Գարի Գարֆիլդը ասում է. «Երկրում տարանջատման մակարդակը բարձրացել է մինչև 1960-ականների վերջը։ Մենք կորցրել ենք քաղաքային համայնքներում տարանջատման վերացման ընթացքում ձեռք բերված գրեթե ողջ առաջընթացը» ։
Խնդրի արտացոլում կինեմատոգրաֆում
Սևամորթ բնակչության տարանջատման խնդիրն իր արտացոլումն է գտել «Կանաչ գիրք» ֆիլմում։ Սա ռեժիսոր Փիթեր Ֆարելիի ամերիկյան կատակերգական կենսագրական դրաման է։ Ֆիլմը պատմում է 1962 թվականին ԱՄՆ-ի հարավով ուղևորության իրական պատմությունը. հայտնի սևամորթ դաշնակահար Դոնալդ Շիրլին և սովորական սպիտակ վարորդ Թոնի Վալելոնգը, որոնց միջև ժամանակի ընթացքում բարեկամություն է առաջանում։ Գլխավոր դերերը կատարել են Վիգգո Մորտենսենը, Մահերշալա Ալին և Լինդա Քարդելինին ։
Արտաքին հղումներ
Կատեգորիա:Ռասիզմ Կատեգորիա:Խտրականություն Կատեգորիա:Մարդու իրավունքներն ԱՄՆ-ում
Յանիկ Վեստերգոր
Յանիկ Վեստերգոր (Jannik Vestergaard, ), դանիացի պրոֆեսիոնալ ֆուտբոլիստ։ Ներկայումս հանդես է գալիս Սաութհեմպտոնի և Դանիայի ազգային հավաքականի կազմում։ Խաղում է կենտրոնական պաշտպանի դիրքում ։